প্রেসিডেন্সি বিশ্ববিদ্যালয়ের উপাচার্য অনুরাধা লোহিয়া মঙ্গলবার সমাবর্তন মঞ্চে দাঁড়িয়ে জানিয়েছিলেন, পড়ুয়ারা প্রেসিডেন্সিতে পড়তে এসেছেন। হিন্দু হস্টেলে থাকতে আসেননি। হস্টেলে থাকা একটা সুবিধা। এটা অধিকার নয়। দেওয়া হয়। স্বভাবতই বিষয়টি নিয়ে বিতর্কের সৃষ্টি হয়েছে। উচ্চশিক্ষা দফতর জানাচ্ছে, এই অধিকারের কথা নিয়মে না-থাকলেও পড়ুয়ারা এত দিন যে-সুবিধা পেয়ে আসছেন, তা থেকে তাঁদের বঞ্চিত করা যায় না।